
הנדון: פנייתך בנוגע לד"ר עדי מיכאלי ומרפאת עיניים "עין טל" – השלמת מענה


הריני להשלים את המענה שנשלח אליך ביום 20.6.2017: 

1. רופא המשתמש באביזר רפואי שאושר על ידי משרד הבריאות – נדרש האחריות היא על הרופא להשתמש באביזר בהתאם להוראות היצרן. ככלל, על הרופא לסקור בפני המטופל את האפשרויות השונות והסיכונים והסיכויים של כל אפשרות טיפול.
2. מדיניות המשרד בכל הנוגע לרישום אביזר רפואי היא, בין היתר, כי קיימת בדיקה נוספת של מסמכים המוגשים לצורך הרישום אולם אין בדיקת מעבדה בפועל. יצוין, כי מדיניות המשרד באה לידי ביטוי בסעיף 6 לחוק ציוד רפואי, תשע"ב-2012 (ולענייננו – רלוונטי בעיקר סעיף 6(ב)):
"...
6.	(א)	המנהל לא ירשום בפנקס ציוד רפואי הטעון רישום, ולא יאשר כל שינוי ברישום של ציוד כאמור, אלא לאחר ששוכנע כי התקיימו כל אלה:
(1)	התועלת בשימוש בציוד הרפואי עולה על הסיכון הכרוך בו;
(2)	הציוד הרפואי נמצא יעיל ובאיכות מתאימה, לשימוש שלו הוא נועד;

(3)	הציוד הרפואי מיוצר בתנאי ייצור נאותים;
(4)	אין בשמו של הציוד הרפואי כדי להטעות ביחס לתכונותיו, באופן העלול להזיק לבריאות הציבור.
	(ב)	על אף הוראות סעיף קטן (א), הוכח להנחת דעתו של המנהל כי ציוד רפואי שלגביו מתבקש רישום בפנקס, רשום במדינה מוכרת או מותר לשיווק במדינת מוכרת ומשווק באותה מדינה, ירשום אותו המנהל בפנקס לתקופת רישום שלא תעלה על התקופה שבה מותר לשווקו באותה מדינה מוכרת, ואם נקבעו ברישום במדינה המוכרת תנאים שיש לקיימם במהלך רישומו של הציוד הרפואי באותה מדינה, יכלול המנהל תנאים אלה ברישום בפנקס.



							         בכבוד רב,


ענת אילוז, עו"ד
הממונה על חוק חופש המידע

